  Виталий Пронин Альбертлэн но Ириналэн регистрацизы мукет дырлы выжтэмын уз луы, ортчоз со 25-тӥ апреле онлайн амалъя.Туспуктӥз Мария Векшина Тӧро Александр Бречалов социальной сетьёсын нуналлы быдэ меӵак эфир радъя. Отын со пӧртэм ужпумъёслы саклык висъя, калыклэн сюлмаськытӥсь юанъёсызлы валэктон сётэ. Та нуналъёсы солы вазиськизы Дэри ёросысь егитъёс: Альберт Гатауллин но вуоно кузпалыз Ирина — Тӧроез соос юрттыны куризы кузпалъяськонзэс регистрировать карон ласянь. Загсъёс угось коронавирусэн йырин калыкен кусып возёнлэсь алэмын: кузпалъяськыны куриськонъёсты куто кун услугаосъя огъя портал пыр. Нош куриськонзэс азьвыл сётэмъёслы ӵектэмын регистрацизэс мукет дырлы, 1-тӥ июнь бере, выжтыны — регистрациез ӝегатскытэк ортчытыны мугъёс ӧвӧл ке. Альбертлэн но Ириналэн регистрацизы мукет дырлы выжтэмын уз луы, ортчоз со 25-тӥ апреле онлайн амалъя. Таӵеез шаерамы ӧй вал на. Котькуд мылкыд карись Интернет пыр учкыны быгатоз егитъёслэсь кузпалъяськемзэс. Тӧро А. Бречалов трансляцизэс учкыны но егит кузпалъёсты ӟечкыланы оскытӥз. Елена Слащёва  